cyanic-selkie/wikianc huggingface dataset:
Wejherowon piirikunta
Wejherowon piirikunta on Puolan piirikunta Pommerin voivodikunnassa. Piirikunnan väkiluku oli vuoden 2019 lopussa 217 846. Se jakautuu Redan, Rumian ja hallintokeskus Wejherowon kaupunkikuntiin sekä seitsemään maalaiskuntaan (Choczewo, Gniewino, Łęczyce, Linia, Luzino, Szemud ja Wejherowo). vasen|pienoiskuva|255px|Piirikunnan väestöpyramidi 2014. Vuoden 2019 lopussa Wejherowon piirikunnan asukkaista 50,5 prosenttia oli naispuolisia ja 49,5 prosenttia miespuolisia. Alle 18-vuotiaat muodostivat 22,7 prosenttia piirikunnan väestöstä, työikäiset 60,6 prosenttia ja eläkeikäiset 16,7 prosenttia väestön keski-iän ollessa 38,1 vuotta. Vuonna 2019 piirikunnassa syntyi 2 795 lasta. Vuoden 2011 väestönlaskennassa piirikunnassa oli määrällisesti toiseksi eniten kašubin kieltä puhuvia Puolan piirikunnista; 23 043 henkilöä eli 11,5 prosenttia Wejherowon piirikunnan väestöstä puhui sitä. Wejherowon piirikunnassa kašubin kieli on saanut virallisen vaihtoehtoisen kielen aseman Linian ja Luzinon kunnissa.
Arnis
Arnis on kaupunki Saksassa  Schleswig-Holsteinin osavaltion Schleswig-Flensburgin piirikunnassa. Asukkaita Arniksessa oli 31. joulukuuta 2008 297 ja väestötiheys oli 660 as./km². Kaupungin pinta-ala on vain 0,45 km². Pituutta kaupungilla on noin 800 metriä ja leveyttä puolestaan 400 metriä. Arnis on sekä väkiluvultaan että pinta-alaltaan Saksan pienin kaupunki. Arniksen pormestari on Bernd Kugler.
Desakralisaatio
Desakralisaatio tarkoittaa vihityn kirkon tai kappelin ottamista pois käytöstä, kun tilaa ei enää käytetä siihen tarkoitukseen, mihin se on vihitty. Tilaisuus järjestetään jumalanpalveluksen lopussa. Siinä riisutaan alttari ja symboliikkaan kuuluvat esineet ja vaatteet viedään pois juhlallisessa kulkueessa. Toimitus on hyvin harvinainen Suomessa, mutta esimerkiksi Keski-Euroopassa se on tavallisempi.
Ruotsin kirkossa on olemassa järjestysehdotus jumalanpalvelukselle, jossa kirkko jää pois käytöstä. Sen mukaan seurakunta kokoontuu jumalanpalvelukseen kirkossa tai jumalanpalvelustilassa, joka jää pois käytöstä. Vietettävä ju­malanpalvelus on luonteeltaan kiitosjumalanpalvelus siitä ajasta, jolloin kyseinen tila on toiminut kirkkona.
Schindler
pienoiskuva|Schindlerin pääkonttori Sveitsissä. Kuvassa olevaa tornia käytetään hissien testaukseen. Schindler on Sveitsissä 1874 perustettu yritys, joka valmistaa hissejä ja liukuportaita. Yrityksessä on 65 000 työntekijää. Yritys on Euroopan suurin ja maailman toiseksi suurin hissiyhtiö. Schindler on listattu Sveitsin pörssissä.
Schindlerillä on Suomessa kuusi toimipistettä: Helsinki (pääkonttori), Jyväskylä, Oulu, Tampere, Turku ja Vaasa. Toimitusjohtajana toimii Eriika Karhumäki.
Kyynelhyasintti
Kyynelhyasintti (Bellevalia paradoxa) on yksisirkkaiskasvilaji, joka kuuluu parsakasvien (Asparagaceae) heimon alaheimoon Scilloideae (entinen hyasinttikasvien heimo). Sitä käytetään huonekasvina.
Kyynelhyasintti kasvaa luonnonvaraisena Iranissa, Irakissa, Etelä-Kaukasiassa ja Turkissa.
Eero Lattula
Eero Antero Lattula (8. kesäkuuta 1932 Muhos – 10. lokakuuta 1996 Oulu) oli suomalainen kansanedustaja Oulun läänin vaalipiiristä 1972–1983. Kokoomusta edustanut Lattula oli presidentin valitsijamies 1978 ja 1982.
Työurallaan hän toimi Rajaville Oy:n palveluksessa 1953–1968 ja L Kela Oy:n palveluksessa 1968–1971.
Kokoomuksen oikeaan laitaan lukeutunut Lattula oli eduskuntakautensa aikana Tuure Junnilan ja Pentti Mäki-Hakolan ohella jyrkimpiä kommunismin ja presidentti Urho Kekkosen politiikan vastustajia. Vuoden 1978 presidentinvaaleissa Kokoomuksen valitsijamieheksi valittu Lattula ei suostunut äänestämään Kekkosta, vaikka Kokoomus puolueena tuki istuvaa presidenttiä, vaan hän loikkasi Kristillisen Liiton Raino Westerholmin valitsijamiesten riveihin.
Eero Lattula toimi aikanaan aktiivisti Partioliikkeen ja Reserviupseeriliikkeen johtotehtävissä. Sotilasarvoltaan hän oli kapteeni.
Lattula tuomittiin törkeästä veropetoksesta, mutta presidentti Mauno Koivisto armahti hänet 11. syyskuuta 1987.
Siniraitapiikkimakrilli
Siniraitapiikkimakrilli (Caranx sexfasciatus) on piikkimakrillien (Carangidae) heimoon kuuluva kalalaji.
Siniraitapiikkimakrillin tavallinen pituus on 60 senttimetrin luokkaa, mutta maksimipituus on jopa 120 senttimetriä. Suurin lajilla tavattu paino on 18 kilogrammaa.
Siniraitapiikkimakrillia tavataan indopasifisella merialueella ja itäisellä Tyynellämerellä.
Siniraitapiikkimakrilli saavuttaa sukukypsyyden keskimäärin 42 senttimetrin mittaisena. Aikuiset siniraitapiikkimakrillit elävät riutoilla meri- ja rannikkovesissä 0–146 metrin syvyisessä vedessä. Nuoria yksilöitä voidaan tavata estuaareissa. Ne muodostavat tiheitä parvia saalistakseen kaloja, kuten kardinaaliahvenia. Siniraitapiikkimakrillit ajavat saaliskalaparven koralliriuttaa päin, ja kun ne menevät paniikkiin, on piikkimakrillien helppoa napata ne. Lajin ravintoa ovat kalojen lisäksi kalmarit ja äyriäiset.
Kaksintaistelu (kappale)
Kaksintaistelu on syyskuussa 2002 ilmestynyt Yön single, jonka nimikappale on seuraavana vuonna ilmestyneeltä albumilta Rakkaus on lumivalkoinen. Kun talvi saapuu on myöhemmin julkaistu vain vuoden 2006 kokoelmalla Yön valoisa puoli.
Single nousi Suomen viralliselle listalle neljän viikon ajaksi ja oli korkeimmillaan sijalla kahdeksan.
Vahakurpitsa
Vahakurpitsa eli vahakurkku (Benincasa hispida) on kurkkukasveihin (heimo Cucurbitaceae) kuuluva köynnöslaji, jota käytetään ravintokasvina.
Sony Ericsson W200i
thumb|Sony Ericsson W200i Sony Ericsson W200i on Sony Ericssonin valmistama musiikkipuhelin, jossa on Walkman-musiikkisoitin.
Quake II
Quake II on id Softwaren kehittämä FPS-peli, joka julkaistiin 6. joulukuuta 1997. Se ei ole nimestään huolimatta jatko-osa Quake-pelisarjan ensimmäiselle osalle. Quake II:lle julkaistiin varsinainen jatko-osa Quake 4 lokakuussa 2005.
Pelin tapahtumat sijoittuvat futuristiseen scifi-maailmaan. Yksinpelissä pelaaja toimii Bitterman-nimisenä sotilaana ja ottaa osaa Alien Overlord -operaatioon, jonka tarkoituksena on suojella Maata muukalaisten hyökkäykseltä tekemällä vastaisku vihamielisten muukalaisten, stroggien, kotiplaneetalle. Pelaajan harteille jää muun miehistön kuoltua yksin muukalaisten pääkaupungin läpi tunkeutuminen ja heidän johtajansa Makronin eliminointi.
Quake II -pelin viimeisin versio on 3.21, joka sisältää useita lisäkarttoja ja vikakorjauksia. Ensimmäiseen Quake-pelisarjan osaan verrattuna Quake II sisältää tehokkaamman nettipelikoodin.
Le Mansin 24 tunnin ajo 2014
thumb|Kilpailun startti. thumb|Le Mans kuljettajat palkintokorokkeella. Le Mansin 24 tunnin ajo 2014 oli kestävyysajokilpailu, joka ajettiin 14.–15. kesäkuuta Circuit de la Sarthen radalla Le Mansissa Ranskassa. Kilpailun voittivat Marcel Fässlerin, André Lottererin ja Benoît Tréluyerin autokunta.
Quake II
Lisäosat
Quake II:lle julkaistiin myös kolme virallista lisäosaa:
Le Mansin 24 tunnin ajo 2014
Kilpailu oli kauden 2014 FIA World Endurance Championship -sarjan kolmas osakilpailu.
Quake II
Lisäosat
Id Software julkaisi Quake II:n lähdekoodin joulukuussa 2001 GPL-lisenssin alla.
Le Mansin 24 tunnin ajo 2014
Tulokset
‡ = Loïc Duval Audin nro 1 kuljettaja loukkaantui keskiviikon harjoituksissa sattuneessa rajussa onnettomuudessa. Duval ei loukkaantumisensa voinut osallistua kilpailuun, joten hänet korvattiin Audin varakuljettaja Marc Genéllä. Genén paikan LMP2:n nro 38 Jota Sportin ratissa otti Oliver Turvey.
Montenegron tasavalta (1992–2006)
Montenegron tasavalta oli Serbian ja Montenegron osavaltio vuosien 1992 ja 2006 välillä. Montenegron itsenäisyysjulistus vuonna 2006 päätti unionin Serbian kanssa.
Jugoslavian sosialistisen liittotasavallan kaatumisen jälkeen jäljelle jääneet Montenegron ja Serbian tasavallat suostuivat Jugoslavian liittotasavallan muodostamiseen, joka luopuisi virallisesti kommunismista. Valtio oli liittotasavalta vuoteen 2003, jolloin Jugoslavian liittotasavalta muutettiin Serbian ja Montenegron valtioliitoksi, josta Montenegro itsenäistyi itsenäisenä valtiona vuonna 2006.
Antti Ticklén
Antti Sakari Ticklén (s. 19. heinäkuuta 1958 Paavola) on entinen suomalainen hiihtäjä.
Suklaakukka
Suklaakukka (Berlandiera lyrata) on mykerökukkaiskasvi (heimo Asteraceae eli Compositae), jota viljellään yksivuotisena koristekasvina.
Antti Ticklén
Ticklén sijoittui triathlonin SM-kilpailussa neljänneksi vuonna 1983. Hän voitti kahdesti Sulkavan Suursoutujen kirkkoveneluokan Lieksan Loiskeen joukkueessa. Vuonna 1999 hän voitti Euroopan mestaruuden motinteossa.
Puutuoteteollisuus (järjestö)
Puutuoteteollisuus ry on suomalaisen puutuoteteollisuuden ja siihen liittyvää toimintaa Suomessa harjoittavien yritysten edunvalvoja ja yhteinen ääni. Järjestö edustaa Suomen puutuoteteollisuutta edistämällä alan toimintaedellytyksiä, kilpailukykyä ja puutuotteiden loppukäyttöä. Puutuoteteollisuus pyrkii vahvistamaan puuteollisuuden asemaa keskeisenä biotalouden toimijana.
Puutuoteteollisuus ry uudelleenorganisoitiin huhtikuussa 2015 ja toimitusjohtajana toimii Matti Mikkola. Puutuoteteollisuus on kiinteä osa metsäteollisuutta, joka kuuluu Suomen kolmen suurimman teollisuudenalan joukkoon. Puutuoteteollisuus ry toimii Metsäteollisuus ry:n toimialajärjestönä.
Vienti ja työllisyys
Puutuoteteollisuus on tärkeä vientiala ja työllistäjä.
Aiheesta muualla
Puutuoteteollisuus ry TEM toimialapalvelu - Puutuoteteollisuus
Serbian tasavalta (1992–2006)
Serbian tasavalta oli Serbian ja Montenegron osavaltio vuosien 1992 ja 2006 välillä. Montenegron itsenäisyysjulistuksen jälkeen vuonna 2006 molemmista valtioista tuli itsenäisiä valtioita.
The Hivesin diskografia
The Hives on garage- ja punkrockyhtye Fagerstasta, Ruotsista.
RAOS Voima
RAOS Voima Oy on Rosatom Energy Internationalin suomalainen tytäryhtiö, joka edustaa Suomessa Rosatomia Fennovoiman osakkeenomistajana ja omistaa 34% Fennovoimasta. Rosatom taas on Venäjän valtion omistama yhtiö, joka hallitsee kaikkia ydinenergiaan liittyviä toimialoja Venäjällä. Rosatomiin kuuluu 250 eri tytär- ja osakkuusyhtiötä ja sillä on yhteensä 270 000 työntekijää.
Suunnitelman mukaan RAOS Voima myy osuutensa Fennovoiman ydinvoimalan sähköntuotannosta pohjoismaisessa Nord Pool Spot -sähköpörssissä.
Rosatomilla on Suomessa toinenkin tytäryhtiö, RAOS Project Oy, joka vastaa Fennovoiman laitoksen toimittamisesta.
Stuertti
Stuertti on miehistön jäsen, joka palvelee matkustajia laivassa tai lentokoneessa. Stuerttia vastaava nimike naisella lentokoneissa on lentoemäntä. Stuertin työhön kuuluu paljon asiakaspalvelua. Tärkein työtehtävä on huolehtia matkustajien turvallisuudesta. Lentokoneissa stuertti kuuluu matkustamomiehistöön.
Laivojen stuertit
Laivoilla stuertti toimii taloushenkilöstön päällikkönä. Stuertti on päivätyöläinen eikä aja vahteja, koska sitä ei ole katsottu normaalisti tarpeelliseksi; taloudenpidossa ja eritoten keittiöpuolen kirjanpidossa katsotaan olevan tarpeeksi työtä stuertille.
Lisäksi stuertti toimii kapteenin hovimestarina, kun laivalle tulee virka- tai muita vieraita, esimerkiksi meklari tai tullivirkamiehiä.
Kapteenin arkipäivän palvelusta huolehtii salonkipalvelija, ”salonkiville”, kun taas muulle päällystölle tarjoilee ”messikalle”. .
Stuertti toimii myös kokkien lähimpänä esimiehenä sekä huolehtii talouspuolen hankinnoista; matkustajalaivoilla hänen esimiehenään on nykyisin purseri, josta joskus käytetään myös nimitystä intendentti.
1940-luvun puolenvälin säännösten mukaan suomalaisella kauppalaivalla piti olla stuertti, jos miehistöä on vähintään 28. Naispuolista stuerttia kutsutaan toisinaan puhekielessä emännäksi tai emännöitsijäksi. Miespuolista stuerttia kutsutaan puhekielessä nimikkeillä stuju, trissa tai rissa.
Stuertteja koulutettiin Suomessa 1900-luvun alkupuolella erityisissä kokki- ja stuerttikouluissa, kunnes koulutus siirtyi 1960-luvulla merimiesammattikouluihin.
Lentoliikenteen stuertit
Stuertti voi hakeutua tietyn työkokemuksen jälkeen purseriksi eli matkustamon esihenkilöksi. Stuertin koulutuksen sisältöä säädellään yleiseurooppalaisessa JAR-OPS 1 -ilmailumääräyksessä.
Tyypillisiä muodollisia vaatimuksia lentokoneen stuertille
Vaatimukset vaihtelevat lentoyhtiöittäin.
Metsästäjätär
Metsästäjätär on nimi kolmelle eri DC Comicsin kustantama sarjakuvahahmolle. Alun perin Mort Meskinin luoma sarjakuvahahmo esiintyi Sensation Comicsin numerossa 68 vuonna 1947. Hahmon nimeä ovat vuosien saatossa kantaneet kolme eri henkilöä. Heistä ensimmäinen Paula Brooks oli rikollinen, joka myöhemmin 1980-luvulla muutettiin toiseksi Tigressin roolia kantaneeksi hahmoksi. Hahmosta tuli poikkeuksellisesti sankaritar vuodesta 1977 lähtien, kun Paul Levitz ja Joe Staton loivat Helena Waynen jatkamaan Metsästäjättären roolia. Vuonna 1989 Helena Bertinellista tuli kolmas Metsästäjätär, joka oli hyvin samankaltainen kuin edeltäjänsä, mutta hahmon taustaa oli muokattu.
Helena Wayne
Sarjakuvien pronssikaudella eli 1970- ja 1980-luvulla Metsästäjättären roolia kantoi Earth-Two rinnakkaisuniversumissa Batmanin ja Kissanaisen tytär Helena Wayne. Hänen vanhempansa opettivat tyttöä tulemaan urheilulliseksi koulun ohella. Valmistuttuaan opinnoistaan Helena siirtyi työskentelemään Cranston and Grayson lakiyhtiöön, jonka toinen omistajista oli Dick Grayson.
Sittemmin Helena alkoi toimia sankarin roolissa, kun eräs rikollinen kiristi hänen äitiään palaamaan Kissanaisen rooliin, jonka seurauksena hän kuoli. Helena päätti saada rikollisen vastuuseen teostaan ja loi itselleen asun, sekä otti käyttöönsä vanhempiensa aseita, joista varsijousi jäi hänen tavaramerkiksensä. Saatuaan rikollisen kiinni Helena päätti jatkaa rikollisten kiinniottamista ja omaksui itselleen sankarinimen Metsästäjätär. Sittemmin hän seikkaili hetken aikaa Justice Society of America ryhmässä, jossa hän ystävystyi Power Girlin kanssa.
Myöhemmin Helena Wayne kuoli vuoden 1985 12-osaisessa sarjakuvassa Crisis on Infinite Earths, yrittäessään pelastaa hädässä olleita lapsia. Sarjakuvan päätyttyä Helenan olemassaolo pyyhittiin DC:n jatkumosta pois, eikä hahmoa enää muistettu DC:n universumissa.
Syyskuussa 2011 The New 52 käynnisti uudelleen DC:n jatkuvuuden. Tällä uudella aikajanalla Metsästäjätär luotiin uudelleen vuonna 2012 käynnissä olevaan sarjaan Worlds' Finest yhdessä Power Girlin kanssa. Tässä sarjassa Metsästäjätär on todellisuudessa Helena Wayne Earth Two:sta. Hänet ja Power Girl, joka on Teräsmiehen serkku Earth Two:lla, joutuivat mystisesti päämaailman DC-universumiin taisteltuaan Darkseidin kätyrejä vastaan. Sarjan retrospektiivinen esiosa paljasti, että hänen äitinsä oli entinen Kissanainen eli Selina Kyle.
Helena Bertinelli
Helena Bertinelli luotiin edellisen Metsästäjättären tilalle, joka poistettiin DC:n jatkumosta. Hahmo oli hyvin samankaltainen ulkonäöltään, mutta luonteeltaan ja taustaltaan erilainen. Hahmon taustatarina kuitenkin vaihtelee sarjakuvista riippuen. Bertinelli esiintyi arvaamattomana ja väkivaltaisena sankarina. Hän toimi pitkään Birds of Prey -ryhmän jäsenenä.
Ensimmäisessä sarjakuvassaan vuonna 1989 Bertinelli oli mafiapomo Guido Bertinellin tytär, joka joutui kuusivuotiaana erään toisen mafiaklaanin sieppaamaksi ja raiskaamaksi. Hänen vanhempansa lähettivät tytön sisäoppilaitokseen ja määräsivät henkivartijan suojelemaan tytärtään. Useita vuosia myöhemmin 19-vuotias Helena oli näkemässä perheensä murhan toisen mafiaperheen toimesta. Hän vannoi kostoa kyseiselle mafialle ja harjoitteli henkivartijansa Salin kanssa kamppailulajeja pitkin maailmaa ennen palaamistaan Gotham Cityyn, jossa hän tuli tunnetuksi Metsästäjättärenä. Samalla hän työskenteli päiväsaikaan opettajana.
Batman/Huntress: Cry for Blood sarjakuvassa vuonna 2000, Helena oli näkemässä koko perheensä murhattavan kotonaan ollessaan 8-vuotias. Sarjakuvassa Helena uskoi, että Franco Bertinelli oli hänen isänsä, mutta myöhemmin hänen oikeaksi isäkseen paljastui Bertinellin kilpailevan mafiaperheen pomo Santo Cassamento, jolla oli ollut suhde Helenan äidin Maria Bertinellin kanssa.
Injustice: Gods Among Us sarjakuvissa Metsästäjätär on Batmanin kapinallisten jäsen ja Katherine Kanen ja Renee Montoyan läheinen ystävä. Taistellessaan Teräsmiehen Regimeä vastaan Ihmenainen tappoi Metsästäjättären katkaisemalla hänen niskansa lassollaan taistelun aikana.
Legends of the Superheroes
Metsästäjätär teki ensiesiintymisensä televisiossa vuonna 1979 NBC:n televisiospesiaalissa Legends of the Superheroes, jossa hahmoa näyttelee Barbara Joyce.
One Eyed Jacks
Tuottaja on Nick Tauber ja miksaajat Gary Langan ja (yhden kappaleen osalta) Pete Wilson.
Metsästäjätär
Batmanin tytär
thumb|200px|Metsästäjätär televisiosarjassa [[Batmanin tytär.]] Vuonna 2002 Metsästäjätär sai oman 13-osaisen televisiosarjan Batmanin tytär, joka perustui Helena Wayneen. Sarjassa hahmo tunnettiin nimellä Helena Kyle, jota näytteli Ashley Scott. Hän oli sarjakuvan tavoin Batmanin ja Kissanaisen tytär. Helena ei kuitenkaan pukeutunut sarjakuvassa tyypilliseen asuun, eikä pitänyt naamiota vaan käytti lähinnä tummia vaatteita ja päällystakkia. Lisäksi hän oli puoliksi metaihminen ja omasi erikoisvoimia; vahvuus, nopeus, ketteryys ja tehostettu näkö.
One Eyed Jacks
Yhtyeen jäsenistä Kirk Brandon ja Stan Stammers olivat aikaisemmin perustamassaan Theatre of Hate -yhtyeessä.
Metsästäjätär
Batmanin tytär
Sarjassa Kyle näki äitinsä joutuneen puukotetuksi Jokerin kätyrin myötä. Samalla hänen isänsä Batmanin lähdettyä pois kaupungista Kyle jäi yksin, kunnes Barbara Gordon otti hänet huostaansa ja opetti Kylelle kaiken mahdollisen mitä rikostentorjuja vain tarvitsee. Sittemmin hän ryhtyi tekemään yhteistyötä myös nuoren Dinah Redmondin kanssa, jotka suojelevat Uuden Gotham Cityn asukkaita. Kyle tekee usein yhteistyötä myös paikallisen poliisin etsivä Reesen kanssa, jolle hän ei paljasta salaista henkilöllisyyttään. He taistelevat erinäisiä rikollisia ja hetkittäin myös metaihmisrikollisia vastaan, joista suurin osa tekee töitä tohtori Quinzelille. Hän yrittää rakentaa Gothamin entisen rakastetunsa Jokerin mukaan, jota hän hallitsisi. Tietämättään Kyle kävi kyseisen tohtorin vastaanotolla psykiatrisessa hoidossa hermojen hallinnan puutteen vuoksi.
One Eyed Jacks
Spear of Destinyn tiedotusta on hoitanut Burning Rome Records, 25 Denmark Street, London WC2. Se oli aikaisemmin Theatre of Hatea varten perustettu levy-yhtiö ja sen johtajana ja Theatre of Haten managerina toimi Terry Razor.
Metsästäjätär
Arrow
Helena Bertinellin versio Metsästäjättärestä esiintyi Arrow-televisiosarjassa, jossa häntä esitti Jessica De Gouw.
One Eyed Jacks
Kappaleet
Kaikki kappaleet kirjoittanut Kirk Brandon.
Metsästäjätär
Birds of Prey
Helena Bertinellin versio Metsästäjättärestä esiintyi elokuvassa Birds of Prey, jossa häntä esitti Mary Elizabeth Winstead.
Terveisin Karo
Terveisin Karo on Kiti Kokkosen esikoisteos vuodelta 2004. Se on romaani, joka koostuu sähköpostikirjeistä. Niitä lähettää lähes 30-vuotias vasta eronnut nainen ulkomailla asuvalle ystävättärelleen, vanhemmilleen ja muille läheisilleen.
Metsästäjätär
Justice League Unlimited
thumb|220px|Metsästäjätär yhdessä [[Teräsmies|Teräsmiehen kanssa Justice League Unlimitedissa.]] Animaationa Metsästäjätär esiintyi ensimmäisen kerran televisiosarjassa Justice League Unlimited vuonna 2004, jolloin hahmon äänenä oli Amy Acker. Tällä kertaa roolia kantoi Helena Bertinelli. Metsästäjätär esiintyi sarjan ensimmäisellä tuotantokaudella lähinnä taustahahmona. Sittemmin hän sai puheroolin toisella ja kolmannella tuotantokaudella, jolloin hänen asua muutettiin Jim Leen tekemään versioon. Metsästäjätär oli sarjassa hetken aikaa Oikeuden Puolustajien jäsen, mutta menetti jäsenyytensä yrittäessään tappaa mafiapomon Steven Mandragoran, joka oli tappanut Bertinellin isän. Hänellä oli myös sarjan aikana suhde The Questioniin, jonka kanssa Metsästäjätär alun perin lähti jahtaamaan Mandragoraa.
One Eyed Jacks
Muuta
LP-levyn
Metsästäjätär
Justice League Unlimited
Myöhemmin Metsästäjätär auttoi mielenhallinnan kohteeksi joutunutta Mustaa Kanarialintua, joka tietämättään tappeli Rouletten järjestämässä naisten turnauksessa muita Oikeuden Puolustajia vastaan.
Batman – pelottomat
Toisen kerran Metsästäjätär esiintyi animaationa Batman – pelottomat televisiosarjassa vuonna 2009, jossa hän vieraili jaksossa ”Night of the Huntress!” Jaksossa Metsästäjätär työskenteli yhdessä Batmanin ja Blue Beetlen kanssa pysäyttääkseen gangsteri Baby-Facen. Hahmon asu muistutti suuresti Helena Waynen asua, mutta hahmon nimeksi paljastettiin Helena Bertinelli. Hahmon äänenä toimi Tara Strong.
Injustice
Helena Bertinellin versio Metsästäjättärestä nähtiin animaatioelokuvassa Injustice, jossa hänellä ei ollut puheroolia. Elokuvassa Metsästäjätär nähdään osana Batmanin ryhmää, jotka vastustavat diktaattoriksi muuttuneen Teräsmiehen toimia. Metsästäjätär taisteli myöhemmin Ra's al Ghulin konnia vastaan Fortress of Solitudessa.
The Royal Wind Music
The Royal Wind Music on vuonna 1997 Amsterdamissa perustettu alankomaalainen, toistakymmentä soittajaa käsittävä nokkahuiluyhtye, joka esittää renessanssi- ja barokkimusiikkia puupuhaltimilla. Erityisesti yhtye esittää aikakauden 1520–1640 musiikkia. Soittajat harjoittelevat ohjelmistonsa ulkoa ja esiintyvät ilman nuotteja. Yhtyeen jäsenet ovat opiskelleet Amsterdam Conservatoryssä, ja kokoonpano on elänyt vuosien saatossa. Yhtye on julkaissut useita CD-levyjä ja esiintynyt paitsi Alankomaissa, myös varsin laajalti kansainvälisesti. Suomessa The Royal Wind Music -yhtye on esiintynyt heinäkuussa 2019.
Kinaray-a
Kinaray-a on Filippiineillä Panayn ja Mindanaon saarilla puhuttu keskifilippiiniläinen kieli. Sitä puhui SIL Internationalin mukaan äidinkielenään 378,000 ihmistä vuonna 1994.
The Royal Wind Music
thumb|left|The Royal Wind Musicin Kuopion tuomiokirkon konsertissa 21. heinäkuuta 2019 käyttämiä nokkahuiluja. Yhtyeen käyttämät, historiallisen renesanssityylin esikuvien mukaan suunnitellut puiset nokkahuilut ovat rakentaneet alankomaalainen Adriana Breukink ja kanadalainen Bob Marvin. Yhtyeen soittimet vaihtelevat kooltaan 15 senttimetriä pitkästä, heleä-äänisestä sopraninosta lähes kolmemetriseen, matalaäänialaiseen, urkumaisesti soivaan subkontrabassonokkahuiluun.
Levytyksiä
Yhtyeen julkaisemia levytyksiä ovat:
Raymond Thomas
Raymond Thomas (3. tammikuuta 1931 Pariisi – 1. toukokuuta 2002) oli ranskalainen kuulantyöntäjä.
Thomas sijoittui Bernin EM-kilpailuissa 1954 kuulantyönnössä kymmenenneksi tuloksella 15,35 m. Melbournen 1956 olympialaisissa hän sijoittui 14:nneksi tuloksella 15,31 m.
Thomas voitti Ranskan mestaruuden vuosina 1953–1957 sekä 1959. Hän paransi Ranskan ennätystä vuonna 1954 tulokseen 15,71 m, vuonna 1955 tulokseen 15,93 m, vuonna 1956 tulokseen 16,10 m sekä vuonna 1957 16,19 metriin.
Jääkiekon maailmanmestaruuskilpailujen 2014 kokoonpanot
Tämä on luettelo jääkiekon maailmanmestaruuskilpailuihin 2014 nimetyistä urheilijoista. Pelaajan nimen yhteydessä on ilmoitettu hänen pelinumeronsa kilpailuissa ja kaudella 2013–2014 edustamansa seura.
Guinean lippu
Lipun punaisen sanotaan kuvaavan maan vapaustaistelijoiden vuodattamaa verta ja myös hikeä, jota vuodatettiin maan rakentamiseksi. Keltainen kuvaa aurinkoa, maan kultavarantoja sekä uskoa yhteiskunnalliseen oikeudenmukaisuuteen. Vihreä kuvaa maan rehevää luontoa ja maan kansalaisten uutteruutta heidän työssään solidaarisuuden ja maan hyvinvoinnin hyväksi. Liput värit kuvaavat siis myös maan tunnuslausetta Travail, Justice, Solidarité (Työ, oikeudenmukaisuus, solidaarisuus).
Guinean lipussa on samat värit kuin naapurimaa Malin lipussa, mutta Malin lipussa vihreä pystyviiva on vasemmalla ja punainen oikealla. Lisäksi Malin lipun vihreä väri on hieman vaaleampi.
Mologa (kaupunki)
thumb|left|125px|Mologan vaakuna vuodelta 1778. thumb|250px|Vesi saartaa Pyhän Afanasiuksen luostarin Mologassa (1941). 1300-luvun alussa Mologa kuului ensin Rostovin ja myöhemmin Jaroslavlin ruhtinaskuntaan. 1300–1500-luvuilla se oli itsenäisen lääniruhtinaskunnan keskus ja myöhemmin huomattava kauppapaikka. Vuonna 1777 siitä tuli Jaroslavlin lääniin kuuluneen kihlakunnan keskus. 1900-luvun alussa asukkaita oli noin 5 000 henkeä.
Vuonna 1941 kaupunki jäi Rybinskin vesivoimalan rakentamisen yhteydessä syntyneen Rybinskin tekojärven alle. Asukkaat siirrettiin etupäässä Rybinskiin, jossa nykyään toimii Mologan seudulle omistettu museo. Tekojärven pinnan ollessa matalalla veden alta paljastuu Mologan katuja, talojen perustuksia ja hautausmaan kiviä.
Pakkaustarvike
Pakkaustarvikkeet ovat tuotteiden pakkaamisessa varsinaisten suojaavien ja peittävien pakkausmateriaalien lisäksi tarvittavia lisäosia ja -materiaaleja, kuten:
Pakkaustarvikkeiksi kutsutaan myös kotitalouksien ja pienyritysten satunnaisessa posti- ja muiden pakettien pakkaamisessa tarvittavia tuotteita, kuten postitus-, muutto- ja säilytyslaatikot, käärepaperit, pakkausteipit ja -narut, kuplamuovit ja -pussit yms.
Savannikäärmekotka
Savannikäärmekotka (Circaetus pectoralis) on haukkojen heimon sukuun kuuluva lintu. Sitä tavataan laajalti Itä-Afrikassa ja eteläisessä Afrikassa Angolassa, Botswanassa, Burundissa, Keski-Afrikan tasavallassa, Kongossa, Kongon demokraattisessa tasavallassa, Etiopiassa, Keniassa, Lesothossa, Malawissa, Mosambikissa, Namibiassa, Ruandassa, Somaliassa, Etelä-Afrikassa, Etelä-Sudanissa, Sudanissa, Swazimaassa, Tansaniassa, Ugandassa, Sambiassa ja Zimbabwessa. pienoiskuva|vasen|Savannikäärmekotka [[Krugerin luonnonpuistossa.]]
Lajia esiintyy joillakin alueilla harvakseltaan, joillakin se taas on yleinen. Laajan esiintymisalueen vuoksi sen kokonaislukumäärä voi olla viisinumeroinen. Laji elä savannien ja arojen aukeilla alueilla ja metsien aukoissa 3400 metrin korkeuteen saakka.
Arnjolt Beer
Arnjolt Beer (s. 19. kesäkuuta 1946 Koumac, Uusi-Kaledonia) on entinen ranskalainen yleisurheilija. Hänen päälajinsa oli kuulantyöntö.
Beer sijoittui Helsingin EM-kilpailuissa 1971 kuulantyönnössä 13:nneksi tuloksella 18,46 m. Muissa ulkoratojen arvokisoissaan – Ateenan EM-kilpailuissa 1969 sekä Méxicon 1968 ja Münchenin 1972 olympialaisissa – hän karsiutui loppukilpailusta.
Sisäratojen EM-kilpailuissa 188-senttinen ja 120-kiloinen Beer sijoittui kuudenneksi Madridissa 1968 tuloksella 18,12 m, viidenneksi Belgradissa 1969 tuloksella 18,18 m sekä kahdeksanneksi Wienissä 1970 tuloksella 18,03 m.
Beer voitti Ranskan mestaruuden ulkoradoilla vuosina 1968, 1971, 1974, 1977, 1978 ja 1980 sekä hallissa vuosina 1975, 1977, 1978 ja 1979. Ranskan ennätystä hän paransi ulkoradoilla kahdesti: vuonna 1967 tuloksena oli 18,31 metriä ja seuraavana vuonna 19,32 metriä. Uransa pisimmän työnnön 19,76 metriä hän teki vuonna 1977.
Parhaat (Jari Sillanpää)
Parhaat on Jari Sillanpään vuonna 2005 julkaistu kokoelma-albumi. Kokoelma saavutti kultalevyn oikeuttavan määrän vuonna 2006.
Satayksivuotias, joka jätti laskun maksamatta ja katosi
Satayksivuotias, joka jätti laskun maksamatta ja katosi on ruotsalainen komediaelokuva vuodelta 2016. Se on suoraa jatkoa vuonna 2013 ensi-iltansa saaneelle Satavuotias, joka karkasi ikkunasta ja katosi -komedialle, joka perustuu Jonas Jonassonin samannimiseen romaaniin.
Elokuvassa päähenkilö Allan (es. Robert Gustafsson) päätyy uuteen seikkailuun etsiessään arvokkaan neuvostoliittoaikaisen limsan reseptiä. Elokuva sai ensi-iltansa Suomessa ja Ruotsissa 25. joulukuuta 2016.
Juoni
Elokuva jatkuu siitä mihin edellinen päättyi. Allan on elänyt vuoden verran leppoisaa elämää Balilla mutta nyt rahat alkavat olla lopussa. 101-vuotissyntymäpäiväjuhlissaan hän tarjoaa ystävilleen punaista juomaa, limonadia nimeltä kansansooda, jonka kehittämisessä hän auttoi venäläisiä työskennellessään kylmän sodan aikana vakoojana sekä venäläisille että amerikkalaisille. Allan ystävineen aikoo rikastua juoman avulla ja he päättävät matkustaa Berliiniin, jonne Allan muistelee jättäneensä reseptin. Matkalla Allan muistelee menneitä. Peräänsä he saavat kostonhimoiset gangsterit, vanhat tutut Venäjältä sekä Amerikan keskustiedustelupalvelu CIA:n.
Jorma Aalto (hiihtäjä)
Jorma Ilmari Aalto (s. 24. elokuuta 1957 Tampere) on suomalainen hiihtäjä.
Aalto sijoittui Lake Placidin 1980 talviolympialaisissa 30 kilometrin kilpailussa 26:nneksi. Hän edusti seuratasolla Kankaantaan Kisaa ja Nokian Pyryä. Hän saavutti SM-pronssia 50 kilometrillä vuonna 1981. Vuoden 1980 SM-kilpailuissa hän sijoittui viidenneksi 50 kilometrillä ja vuonna 1979 kuudenneksi 30 kilometrillä. Vuoden 1980 Salpausselän kisoissa Aalto sijoittui 50 kilometrillä kolmanneksi. Hän voitti urallaan viisi TUL:n mestaruutta. Vuonna 1981 hän voitti kaikki kolme TUL:n henkilökohtaista matkaa.
Aalto on pituudeltaan 182 cm ja siviiliammatiltaan urheilupaikkojen hoitaja.
Jorma Aallon veljen puoliso on ampumahiihdon olympiaedustaja Pirjo Aalto (o.s. Mattila).
Soikulat
Soikulat (Bertolonia) on suku melastomakasvien heimossa (Melastomataceae). Soikuloita kasvatetaan huonekasveina. Suvun lajeja esiintyy lähinnä Etelä-Amerikassa.
Pokémon: Advanced Battle
Pokémon: Advanced Battle on länsimaissa Pokémon-animesarjan kahdeksas tuotantokausi sekä Japanissa Pocket Monsters Advanced Generation -sarjan kolmas kausi.
Kausi alkoi Suomessa 9. kesäkuuta 2007 jaksolla Viisas Clamperl, ja päättyi 31. toukokuuta 2008 jaksoon Pasta la Vista. Jaksojen lisäksi MTV3 näytti 7. joulukuuta 2007 sarjan kymmenvuotisen taipaleen kunniaksi tehdyn TV-spesiaalin Mirage-Pokémonien herra. Suomessa tämä oli ensimmäinen ja myös ainoa Dubbermanin jälkiäänittämä kausi.
Kausi alkoi Kids’ WB!:llä Yhdysvalloissa 17. syyskuuta 2005 jaksolla Clamperl of Wisdom. Kahdeksas tuotantokausi käsitti 53 jaksoa ja päättyi jaksoon Pasta La Vista! 8. heinäkuuta 2006. Kausi oli viimeinen, jonka englanninkielisestä jälkiäänityksestä vastasi 4Kids Entertainment. Yhdeksännestä kaudesta lähtien sarjaa on dubannut englanniksi The Pokémon Company International, Inc.
Ghost Rider
Ghost Rider voi tarkoittaa:
EGS-zs8-1
EGS-zs8-1 on galaksi, joka oli löytyessään Maasta katsoen etäisin havaittu galaksi. Sen havaittu säteily on lähtenyt liikkeelle noin 670 miljoonaa vuotta sbb.
Galaksia on havainnoitu Hubble- ja Spitzer-avaruusteleskoopeilla, mutta sen etäisyys määritettiin Keck I -teleskoopilla ja MOSFIRE-instrumentilla.
Dougabougou
Dougabougou on maalaiskunta ja sen keskuskylä Ségoun alueen Ségoun piirissä Malissa. Se sijaitsee Nigerjoesta haarautuvan Sahelin kanavan varrella 55 kilometriä Ségousta maanteitse koilliseen. Kunnassa on 29 200 asukasta (vuonna 2009).
Dougabougoun kunta rajoittuu lännessä Ségoun piirin Sansandingin, etelässä Markalan, lännessä Baguindadougoun ja N’Koumandougoun sekä pohjoisessa Nionon piirin Siribalan kuntiin. Sen alueella virtaavat Office du Nigerin Sahelin ja Ongoïban kastelukanavat. Kuntaan kuuluu seitsemän kylää.
Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi, hirssi, durra, lehmänpapu, maapapu, seesami, okra, sipuli ja sokeriruoko. Kotieläimiä ovat naudat, lampaat, vuohet, siat ja siipikarja. Lisäksi harjoitetaan käsityöammatteja ja kaupankäyntiä. Dougabougoussa toimii sokeritehdas.
I Saw Her Standing There
I Saw Her Standing There on The Beatlesin kappale vuodelta 1963. Pitkälti basisti-laulaja Paul McCartneyn kirjoittama laulu julkaistiin yhtyeen esikoisalbumin Please Please Me avausraitana. Laulu kertoo pojasta, joka näkee tanssilattialla tytön ja huomaa tämän olevan ulkonäöltään vertaansa vailla.
Yhdysvalloissa kappale julkaistiin ”I Want to Hold Your Hand” -singlen B-puolella, ja se nousi Billboard Hot 100 -listan sijalle neljätoista. A-puolen singlenä se julkaistiin vain muutamassa maassa.
Laulun synty
Paul McCartney kirjoitti kappaleen käydessään yhä koulua kotikaupungissaan Liverpoolissa. Alun perin kappale oli nimeltään ”Seventeen”. Siihen sisältyivät lopullisen kappaleen ensimmäinen säkeistö ja kertosäe, ja se kirjoitettiin koulukirjaan. Laulu oli oletettavasti kirjoitettu Iris Caldwellille, merseybeat-muusikko Rory Stormin siskolle. Stormin johtamassa Rory Storm and the Hurricanes -yhtyeessä soitti tuolloin tuleva Beatles-rumpali Ringo Starr.
John Lennon auttoi McCartneyta viimeistelemään kappaleen syyskuussa 1962 McCartneyn asunnon olohuoneessa heidän pinnatessaan koulusta. Lennon oli mukana tekemässä kappaleen väliosaa, minkä lisäksi hän muutti laulun järjestyksessään toisen rivin Never been a beauty queen bluesmaisempaan muotoon You know what I mean. McCartney kertoi myöhemmin, että kappaleen bassokuvio otettiin Chuck Berryn vuoden 1961 laulusta ”I’m Talking About You”.
Laulun sanoitus kertoo pojasta, joka näkee tanssilattialla tytön ja huomaa tämän olevan ulkonäöltään vertaansa vailla. Poika päättää, ettei enää koskaan tanssi kenenkään muun kanssa. Teksti tavallaan kuvastaa nuoren ihmisen röyhkeyttä, sillä siinä ei oteta huomioon tytön mahdollista kieltäytymistä. Toisaalta poika on myös epävarma kuvaillessaan, kuinka hänen sydämensä pamppailee, kun hän kävelee tanssisalin läpi.
Nauhoitus
Kappale äänitettiin työnimellä ”Seventeen” Abbey Road -studioiden kakkosstudiossa Lontoossa 11. helmikuuta 1963. Kyseisessä maratonsessiossa äänitettiin suurin osa Please Please Me -albumin lauluista. Kappaleesta otettiin aamulla kaikkiaan yhdeksän ottoa, joista vain kolme oli kokonaisia. Ensimmäista ottoa pidettiin parhaana, joten siihen lisättiin iltapäivällä kättentaputukset. Myöhemmin tuottaja George Martin leikkasi siihen kuuluisan McCartneyn One, two, three, four! -huudon otosta numero yhdeksän. ”I Saw Her Standing There” miksattiin 25. helmikuuta.
Laulusta nauhoitettiin vielä kaikkiaan yksitoista radioversiota BBC:n ohjelmia varten. Niistä ensimmäinen äänitettiin Saturday Club -ohjelmaan 16. maaliskuuta 1963 ja viimeinen From Us to You -ohjelmaan 1. toukokuuta 1964.
Rakenne
Kappaleen sävellaji on E-duuri ja tahtilaji 4/4. Se etenee seuraavasti:
”I Saw Her Standing There” oli Beatlesin ensimmäisiä nopeita, rajuja rock-kappaleita ja loi suuren kontrastin sellaisiin skifflemäisiin kappaleisiin kuin ”Love Me Do”, ”From Me to You”, ”Thank You Girl” ja ”Misery”. Paul McCartneyn soittaa kappaleessa bassoa boogie woogie -tyylillä.
McCartneyn ja Lennonin voi kuulla nauravan samalla, kun he laulavat toisen väliosan rivejä Well we danced all night/And I held her tight/And I held her hand in mine.
Julkaisu
Vuosina 1963 ja 1964 ”I Saw Her Standing There” julkaistiin A-puolen singlenä ainakin Tanskassa, Ranskassa, Kolumbiassa, Filippiineillä, Intiassa ja Etelä-Afrikassa.
Kappaleen yhdeksäs otto, josta McCartneyn alussa kuultava huuto leikattiin, ilmestyi ”Free as a Bird” -singlellä vuonna 1995. Samana vuonna Anthology 1 -albumilla julkaistiin 24. lokakuuta 1963 Tukholmassa äänitetty liveversio. Tempoltaan hieman hitaampi versio, jonka uskotaan olevan äänitetty harjoituksena Liverpoolin The Cavern Clubilla vuoden 1962 lopulla, on puolestaan julkaistu eri bootlegeillä. John Lennon ei soita siinä rytmikitaraa vaan huuliharppua. Bootlegeillä on ilmestynyt lisäksi kappaleen liveversioita, mukaan lukien kaksi esitystä Hampurin Star-Clubilta.
”I Saw Her Standing Theresta” ovat tehneet cover-version muun muassa Jerry García, Little Richard, Elton John, Jerry Lee Lewis, George Martin, Moon Martin, Anthony Newley, Tiffany ja The Tubes. John Lennon puolestaan esitti kappaleen viimeisessä julkisessa esiintymisessään yhdessä Elton Johnin kanssa. Tämä tapahtui New Yorkin Madison Square Gardenissa 28. marraskuuta 1974. Esitellessään kappaleen Lennon sanoi, että sen on kirjoittanut hänen ”etääntynyt morsiamensa Paul”.
Onze d’Or
Onze d'Or (suom. kultainen yksitoista) on nimitys ranskalaisen Onze Mondial -lehden palkinnoille, joita myönnetään vuosittain Euroopan parhaille jalkapalloilijoille.
Palkintoja on jaettu vuodesta 1976 lähtien. Palkittujen pitää pelata Euroopan jalkapalloliiton Uefan alaisessa sarjassa.
Lehden lukijat valitsevat vuoden joukkueen. Lisäksi parhaalle pelaajalle myönnetään kultainen, toiseksi parhaalle hopeinen ja kolmanneksi parhaalle pronssinen palkinto.
Vuodesta 1991 lähtien on palkittu myös vuoden valmentaja. Lisäksi vuonna 1995 äänestettiin viimeisen 20 vuoden parhaasta pelaajasta. Vuonna 2011 palkintoa alettiin jakaa kesäkuussa entisen joulukuun sijasta. Siksi vuonna 2010 ei jaettu palkintoa. Vuosina 2013, 2014 ja 2016 palkintoa ei jaettu. Vuonna 2015 palkinnon pystyi saamaan vain ranskalainen pelaaja.
Hirsitaloteollisuus (järjestö)
Hirsitaloteollisuus ry on suomalaisten hirsitalotehtaiden yhteinen järjestö, jonka jäsenyritykset noudattavat suunnittelussa ja tuotannossaan tarkasti rakentamisen määräyksiä ja toimituksissa alalla yhdessä hyväksyttyjä ehtoja.
Kiss Loves You
Kiss Loves You on vuonna 2005 ensi-iltansa saanut dokumenttielokuva yhdysvaltalaisesta hard rock yhtye Kissistä, jonka tarina todisti että rock n' roll on muutakin kuin pelkkää riehakasta elämäntyyliä. Kissiä on sanottu ennen elokuvan ilmestymistäkin Elämää suuremmaksi rockyhtyeeksi. Vuonna 2004, kun kuvaukset aloitettiin ilmestyi myös KISS - Maskin takaa kirja. Pääosassa esiintyvät Kissin historian kaikki jäsenet (vaikka Eric Carr oli kuollut jo vuonna 1991) eli alkuperäisnelikko Paul Stanley, Gene Simmons, Peter Criss ja Ace Frehley sekä muut historian aikana Kississä soittaneet muusikot: Bruce Kulick, Vinnie Vincent, Eric Carr, Eric Singer, Tommy Thayer ja Mark St. John sekä useat taustajoukot, kuten esimerkiksi tuottajat ja managerit. Lisäksi DVD:llä on haastatteluja, jotka esitettiin myös elokuvateatterissa, mutta pelkän dokumentin kesto on 73 minuuttia. Elokuva koluaa läpi yhtyeen koko historian. DVD:lle elokuva saatiin vuonna 2007 ja se sisältää myös bonuslevyn jolta löytyy Rock The Nation Live! keikkataltiointi.
Meripihkahappoanhydridi
Meripihkahappoanhydridistä käytetään myös nimiä dihydro-2,5-furaanidioni, butaanidihappoanhydridi ja tetrahydro-2,5-dioksofuraani.
Florin Cezar Ouatu
pienoiskuva|Cezar esittämässä kappalettaan It's My Life Euroviisuissa Florin Cezar Ouatu (eli Cezar; s. 18. helmikuuta 1980 Ploieşti) on romanialainen oopperalaulaja ja pianisti. Hän on ääneltään kontratenori. Cezar on esiintynyt muun muassa Andrea Bocellin kanssa. Hänet valittiin edustamaan Romaniaa vuoden 2013 Eurovision laulukilpailuun Malmöhön kappaleella It's My Life. Cezar selviytyi finaaliin, jossa hän sijoittui 65 pisteellään sijalle 13 Tanskan voittaessa kilpailun. Hän on ollut aktiivinen vuodesta 2004. Cezar laulaa oopperan lisäksi myös muun muassa jazzia ja popia.
Jäähyväiset (vuoden 2019 elokuva)
Jäähyväiset (The Farewell) on yhdysvaltalainen elokuva vuodelta 2019. Se kertoo perheestä, joka saa kuulla isoäidillä olevan vain vähän elinaikaa jäljellä, ja päättää olla kertomatta sitä hänelle itselleen. Sen sijaan järjestetään häät, joihin koko suku kokoontuu. Elokuvan ohjasi ja käsikirjoitti Lulu Wang. Golden Globe 2020 -gaalassa Awkwafina palkittiin naispääosasta, ja elokuva esitettiin vieraskielisten elokuvien sarjassa.
Jäähyväisten käsikirjoitus perustuu sen ohjanneen Lulu Wangin kokemuksiin elämästä kahden kulttuurin välissä. Siinä puhutaan sekä kiinaa että englantia.
Iso-Enskeri
Iso-Enskeri on Porin kaupunkiin kuuluva saari Selkämerellä. Se sijaitsee Tahkoluodosta pohjoiseen, Anttooran edustalla entisen Ahlaisten kunnan merialueella. Metsäinen saari on täysin asumaton. Kesäisin saarelle järjestetään risteilymatkoja. Osa saaresta kuuluu Selkämeren kansallispuistoon.
Lophiocarpaceae
Lophiocarpaceae on pieni, vain kaksi sukua käsittävä kasviheimo koppisiemenisten Caryophyllales-lahkossa.
Tuntomerkit
Kukinto on kolmekukkaisista pikkuviuhkoista koostuva terttu tai lehteä vastapäätä varren toisella puolella sijaitseva viuhko. Kukan rakenne on heimon kahdessa suvussa melko erilainen. Terälehtimäisiä osia kukassa on useita ja ne ovat enemmän tai vähemmän yhteen kasvaneita suvussa Corbichonia, suvussa Lophiocarpus ne puuttuvat. Heteitä on neljä (Lophiocarpus) tai useita. Sikiäin on yhdislehtinen, joko kahden tai viiden emilehden muodostama; edellisessä tapauksessa se on yksilokeroinen. Istukka on aksiletyyppinen (Corbichonia) tai neljä istukkaa on poikittaisessa asennossa (Lophiocarpus). Siemenaiheita sikiäimessä on vain yksi (Lophiocarpus) tai kussakin emilehdessä monta (Corbichonia). Hedelmä on pähkylä tai kota, ja suvussa Corbichonia siemenet ovat vaipallisia.
Levinneisyys
Heimo kasvaa enimmäkseen Lounais-Afrikassa, mutta myös muualla Afrikassa hajanaisesti, yhtenäisimmin Itä-Afrikassa, ja Intian niemimaan länsiosassa.
Luokittelu
Heimossa on kaksi sukua ja kuusi lajia. Aikaisemmin Lophiocarpus liitettiin kermesmarjakasveihin (Phytolaccaceae) ja Corbichonia heimoon Molluginaceae.
Ernst Bonsdorff
Ernst Jakob Waldemar Bonsdorff (23. tammikuuta 1842 Hamina – 9. helmikuuta 1936 Helsinki) oli suomalainen matemaatikko, pedagogi, valtiopäivämies ja tietokirjailija.
Henkilöhistoria
Bonsdorffin isä Nils Robert Bonsdorff toimi matematiikan ja miekkailun opettajana Haminan kadettikoulussa mutta siirtyi pian pojan syntymän jälkeen Hartolan kirkkoherraksi. Ernst Bonsdorffin vaimo oli Ida Charlotta Forsell (1846–1923). Heidän poikiansa olivat geodeetti ja tähtitieteilijä Ilmari Bonsdorff sekä professori ja rehtori Wäinö Bonsdorff. Geodeetti Axel Edvard Bonsdorff oli Bonsdorffin veli. Bonsdorff oppi lapsena suomalaisessa ympäristössä suomen kielen. Hän opiskeli Porvoon Kymnaasissa, tuli ylioppilaaksi 1859, valmistui maisteriksi Helsingin yliopistosta vuonna 1863 ja väitteli filosofian tohtoriksi 1871.
Ammattiura
Bonsdorff nimitettiin vuonna 1863 vasta perustetun Jyväskylän seminaarin matematiikan lehtoriksi. Ennen opettajantoimeen ryhtymistään hän teki yhdeksän kuukauden mittaisen opintomatkan Eurooppaan tutustuen kansakouluihin ja opettajankoulutukseen Saksassa, Sveitsissä ja Ruotsissa. Vuonna 1875 Bonsdorff siirtyi Hämeenlinnaan kaksi vuotta aikaisemmin toimintansa aloittaneen suomalaisen normaalilyseon matematiikan ja luonnontieteiden yliopettajaksi. Normaalilyseon siirtyessä Helsinkiin vuonna 1887 Bonsdorff seurasi mukana. Eläkkeelle hän jäi vuonna 1910. Bonsdorffin molemmat tehtävät olivat suomalaisessa opettajankoulutuksessa uraa uurtavia. Bonsdorff kirjoitti suuren joukon matematiikan oppikirjoja ja tehtäväkokoelmia; niiden merkitys esimerkiksi matematiikan suomenkielisen sanaston vakiinnuttajana on ollut suuri. Hän toimi myös tieteen suomenkielisen kansantajuistamisen alalla. Vuonna 1899 Bonsdorff julkaisi suosituksi tulleen kirjan Tähtitiede ja 1882 Galois-teorian esittelyn Ekvatioonioppi substituutioteorian kannalta.
Paitsi pedagogi ja oppikirjojen tekijä, Bonsdorff oli myös huomattava matemaatikko. Hänen väitöskirjansa Den geometriska theorin för complexa funktioner tillämpad på elliptiska integralen af första ordningen on ensimmäinen Suomessa julkaistu funktioteorian alaan kuuluva tutkimus. Vuonna 1875 Bonsdorff teki toisen pitkän ulkomaanmatkan Saksaan. Osin tämän matkan tuloksena hän julkaisui useita invarianttiteorian tutkimuksia. Yksi niistä oli Härledning och geometrisk tydning av de viktigaste kombinanterna i det ternära kubiska formsystemet, Bonsdorffin pätevyysnäyte Helsingin yliopiston matematiikan professuuria varten. Hän kuitenkin hävisi keväällä 1876 tiukan kilpailun Lorenz Lindelöfin vapautuneesta virasta ruotsalaiselle Gösta Mittag-Lefflerille. Bonsdorff kirjoitti myös tutkimuksia säännöllisistä monikulmioista. Yksi niistä, vuonna 1910 julkaistu, on ensimmäinen suomalaisen matemaatikon englanniksi julkaisema artikkeli. Bonsdorff sai professorin arvonimen vuonna 1884. Suomalaisen Tiedeakatemian jäsen hän oli vuodesta 1908 ja Tiedeakatemian esimies 1912–1913. Vuonna 1923 julkaisemassaan muistelmateoksessa Elämäni varrelta Bonsdorff ei kuitenkaan mainitse toimintaansa matemaatikkona ollenkaan.
Bonsdorff oli perustamassa Suomi-, Pohjola- ja Kullervo-vakuutusyhtiöitä. Hän julkaisi vakuutusmatemaattisia tutkimuksia ja ensimmäisen suomenkielisen vakuutusmatematiikan oppikirjan Vakuutustieteen matemaattiset alkeet vuonna 1919. Vuosina 1906–1918 Bonsdorff toimi kauppaopetuksen tarkastajana.
Valtiopäivätyö
Bonsdorff oli Porvoon hiippakunnan koulunopettajien edustajana pappissäädyssä valtiopäivien jäsen 1891, 1894, 1897, 1899 ja 1900.
Daniel Böhm
Daniel Böhm (s. 16. kesäkuuta 1986) on saksalainen ampumahiihdon olympiamitalisti.
Böhm hiihti toisen osuuden Saksan viestijoukkueessa, joka saavutti hopeaa Sotšin olympialaisissa 2014. Samojen kisojen normaalimatkalla hän sijoittui kymmenenneksi. Kontiolahden MM-kilpailuissa 2015 hän oli normaalimatkalla yhdestoista. Hän hiihti toisen osuuden Saksan kultaa voittaneessa miesten viestijoukkueessa.
Böhm saavutti nuorten MM-kilpailujen viestissä kultaa 2007 ja pronssia 2006. Pikakilpailussa ja takaa-ajossa hän sai hopeaa 2007. EM-kilpailujen nuorten sarjassa hän sai hopeaa normaalimatkalla ja viestissä 2006. Hän voitti aikuisten sarjassa Euroopan-mestaruuden takaa-ajossa ja sai viestihopeaa 2009, voitti pikakilpailun ja viestin Euroopan-mestaruuden 2010 sekä voitti normaalimatkalla ja viestissä kultaa ja sai takaa-ajossa pronssia 2012.
Böhm saavutti ainoan maailmancupin palkintosijansa oltuaan toinen Vancouverin normaalimatkalla kaudella 2008–2009.
Böhm lopetti uransa joulukuussa 2016.
Balthasar Schneider
Balthasar Schneider (s. 27. marraskuuta 1984 Egg, Itävalta) on itävaltalainen mäkihyppääjä. Schneider edusti SC Bregenzerwaldia. Hän debytoi mäkihypyn maailmancupissa tammikuussa 2002. Schneiderin paras henkilökohtainen sijoitus maailmancupissa on Oslon 12. sija maaliskuulta 2007. Continental Cupin kokonaiskilpailun Schneider voitti kaudella 2006-2007 ja oli kahdesti toinen. Hän voitti nuorten MM-kisoista kaksi mitalia joukkuekilpailuista vuosilta 2001 ja 2002. Schneider lopetti uransa vuonna 2011.
Lintulampi (Espoo)
Lintulampi on noin 30 aarin laajuinen metsälampi luoteisessa Espoossa. Virallisen kaupunginosajaon mukaan se sijaitsee Nuuksiossa. Nuuksion Pitkäjärvi sijaitsee Lintulammen länsipuolella ja Bodominjärvi itäpuolella. Edellisiä lähempänä pohjoisessa on muun muassa Hynkänlampi ja Sultingsträsk; myös etelässä on useita pieniä vakavesiä, kuten Pikku Sorlampi, Sorlampi ja Malmilampi.
Lintulampi sijaitsee Espoonjoen valuma-alueella, joka on kolmannen jakovaiheen vesistöalue Suomenlahden rannikkoalueen päävesistössä.
Lintulampea ei pidä sekoittaa ruotsinkielisen nimensä perusteella Kakarlampeen, joka sijaitsee nelisen kilometriä Lintulammesta lounaaseen.
Carl-August Borgström
Carl August Borgström (11. syyskuuta 1909 Helsinki – 4. heinäkuuta 1988) oli suomalainen lääkäri ja metsästyskulttuurin vaalija.
Maanviljelysneuvos Nils Gustaf Borgström oli Carl-August Borgströmin veli.
Chiaki Mukai
Chiaki Mukai (s. 6. toukokuuta 1952) on japanilainen astronautti. Koulutukseltaan ja varsinaiselta ammatiltaan hän on lääkäri. Hänet valittiin NASDA:n astronautiksi vuonna 1985 ja hän on käynyt avaruudessa osana missioita STS-65 (1994) sekä STS-95 (1998). Hän oli ensimmäinen japanilainen nainen avaruudessa.
Gunnar Halle
Gunnar Halle (s. 11. elokuuta 1965 Larvik) on norjalainen jalkapalloilija. Hänen pelipaikkansa oli puolustaja.